Държавен вестник, бр. 60, 2024 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  60
ските въпроси и контрол на европейските 
фондове и да отговарят на поставените от 
членовете є въпроси.
Чл. 123. (1) Народното събрание участва 
в механизмите за оценка на изпълнението на 
политиките на Европейския съюз в рамките 
на пространството на свобода, сигурност и 
правосъдие, в политическия контрол на Евро­
пол и в оценката на дейностите на Евроюст.
(2) Народното събрание участва в проце­
дурите по преразглеждане на Договорите на 
Европейския съюз.
(3) Народното събрание разглежда молби­
те за присъединяване към Европейския съюз.
(4) Народното събрание участва в процеса 
на междупарламентарно сътрудничество в 
Европейския съюз.
Чл. 124. (1) Народното събрание може 
да провежда изслушване на министър-пред­
седателя относно позицията на Република 
България в предстоящи заседания, както и 
за резултатите от проведени заседания на 
Европейския съвет.
(2) Заместник министър-председателите 
представят пред Комисията по европейските 
въпроси и контрол на европейските фондове 
и съответните ресорни комисии одобрените 
от Министерския съвет позиции на Републи­
ка България за заседанията на Европейския 
съвет.
Чл. 125. (1) Министерският съвет, в из­
пълнение на чл. 105, ал. 3 от Конституцията, 
информира Народното събрание:
1. по въпроси, отнасящи се до задълже­
нията, произтичащи за Република България 
от нейното членство в Европейския съюз;
2. за решенията на Европейската комисия 
по процедури за нарушения по чл. 258 – 260 
от Договора за функционирането на Евро­
пейския съюз срещу Република България 
непосредствено след приемането им;
3. в случаите по т. 2 – за мерките, необ­
ходими за отстраняване на нарушенията на 
правото на Европейския съюз.
(2) В случай на внесен в Народното съб­
рание законопроект, с който се приемат 
мерки на национално ниво, необходими 
за въвеждане или прилагане на актове на 
Европейския съюз – обект на процедура за 
нарушение по чл. 258 – 260 от Договора за 
функционирането на Европейския съюз, 
Министерският съвет изпраща одобрената 
позиция на Република България на пред­
седателя на Комисията по европейските 
въпроси и контрол на европейските фондове 
и на председателя на водещата постоянна 
комисия на Народното събрание.
(3) Комисията по европейските въпроси 
и контрол на европейските фондове доклад­
ва на Народното събрание по изпълнение 
задължението на Министерския съвет за 
предварителна информираност при участието 
му в разработването и приемането на актове 
на Европейския съюз. Комисията изготвя 
доклади и по други актове на институциите 
на Европейския съюз.
Чл. 126. (1) Министерският съвет, в из­
пълнение на чл. 105, ал. 4 от Конституцията, 
внася в Народното събрание:
1. в началото на всеки 6-месечен период 
на председателство на Съвета на Европей­
ския съюз доклад за участието на Република 
България в процеса на вземане на решения 
на Европейския съюз през предходното 
председателство и за приоритетите на Ре­
публика България по време на текущото 
председателство;
2. годишна програма за участие на Ре­
публика България в процеса на вземане на 
решения на Европейския съюз, в 7-дневен 
срок от приемането є.
(2) Народното събрание изслушва минис­
тър-председателя или заместник министър-
председател в случая по ал. 1, т. 1.
Чл. 127. В заседанията на Народното 
събрание по чл. 124 и чл. 126, ал. 2 могат 
да участват без право да гласуват членовете 
на Европейския парламент от Република 
България.
Г л а в а  е д и н а д е с е т а
НАРОДНИ ПРЕДСТАВИТЕЛИ
Раздел I
Правно положение
Чл. 128. Всеки народен представител може 
да бъде избиран в органите на Народното 
събрание. Той е задължен да участва в тях­
ната работа.
Чл. 129. (1) Народните представители 
запазват заеманата от тях длъжност по слу­
жебно правоотношение или по трудово пра­
воотношение в държавните или общинските 
учреждения или предприятия, търговските 
дружества с повече от 50 на сто държавно 
или общинско участие в капитала или бю­
джетните организации, като ползват неплатен 
отпуск до края на пълномощията им. След 
прекратяването на пълномощията на наро­
ден представител ползването на неплатения 
отпуск се прекратява.
(2) Народните представители, които са 
хабилитирани преподаватели във висши 
училища, запазват заеманата от тях длъж­
ност и могат да продължат да упражняват 
преподавателската си дейност или да ползват 
неплатен отпуск до края на пълномощията 
им по споразумение със съответното висше 
училище.
Чл. 130. Времето, през което народните 
представители изпълняват своите функции, се 
зачита за трудов стаж по специалността им,